કોવિંદે કહ્યું કે, ‘આપણા સૈનિક, સરહદો પર, બરફાચ્છાદિત પહાડો પર, ધોમધખતા તાપમાં, દરિયા અને આકાશમાં, પૂરી બહાદુરી અને સતર્કતાની સાથે, દેશની સુરક્ષામાં સમર્પિત રહે છે. તે બહારના ખતરાઓથી સુરક્ષા કરીને આપણી સ્વાધિનતા સુનિશ્વિત કરે છે. જ્યારે આપણે સૈનિકો માટે સારા હથિયાર ઉપલબ્ધ કરાવીએ છીએ, સ્વદેશમાં જ સંરક્ષણ ઉપકરણો માટે સપ્લાય ચેઈન વિકસીત કરીએ છીએ, અને સૈનિકોને કલ્યાણકારી સુવિધાઓ પ્રદાન કરીએ છીએ, ત્યારે આપણે સ્વાતંત્ર્ય સેનાનીઓના સપનાનું ભારત બનાવીએ છીએ.’ આપણી પોલીસ અને અર્ધસૈનિક દળ ઘણા પ્રકારના પડકારોનો સામનો કરે છે. તે આતંકવાદનો મુકાબલો કરે છે તેમજ ગુનાઓને રોકે છે અને કાયદો-વ્યવસ્થાની રક્ષા કરે છે.